CK ร่วงยาว 4 วันราคาวูบ 15% โบรกฯหั่นเป้าเหลือ 29 บ. มองกำไรไตรมาส 4/62 ลดฮวบ!
CK ร่วงยาว 4 วันราคาวูบ 15% โบรกฯหั่นเป้าเหลือ 29 บ. มองกำไรไตรมาส 4/62 ลดฮวบ!
CK ร่วงยาว 4 วันราคาวูบ 15% โบรกฯหั่นเป้าเหลือ 29 บ. มองกำไรไตรมาส 4/62 ลดฮวบ!
22 ม.ค. 2563

ผู้สื่อข่าวรายงานว่า ราคาหุ้น บริษัท ช.การช่าง จำกัด (มหาชน) หรือ CK ณ เวลา 10.20 บาท อยู่ที่ระดับ 19.30 บาท ลบ 0.70 บาท หรือ 3.50% สูงสุดที่ระดับ 19.80 บาท ต่ำสุดที่ระดับ 19.10 บาท ด้วยมูลค่าการซื้อขาย 151.23 ล้านบาท

โดยราคาหุ้น CK ปรับตัวลดลงมาต่อเนื่อง 4 วัน นับจากราคาหุ้นปิดที่ระดับ 22.60 บาท เมื่อวันที่ 16 ม.ค. 63 คิดเป็นการปรับตัวลดลง 3.30 บาท หรือ 15%
ด้านบทวิเคราะห์ บล.ทิสโก้ ระบุว่า คาดกำไรปกติในช่วงไตรมาส 4/62 ของ CK อยู่ที่ระดับ 118 ล้านบาท ลดลง 26% จากปีก่อน และ 43% จากไตรมาสก่อน จากรายได้การก่อสร้างที่อ่อนแอ และไม่มีเงินปันผลพิเศษจาก TTW คาดอัตรากำไรคงที่ 8.9% จากไตรมาสก่อน เนื่องจากสัดส่วนรายได้ของ MRT ที่สูง และแม้ว่าจะมีภัยแล้ง แต่ส่วนแบ่งรายได้ของ CKP ที่เพิ่มขึ้นจากการเปิด COD เขื่อนไซยะบุรีจะช่วยชดเชยส่วนแบ่งกำไรจาก BEM ที่ลดลงจากไตรมาสก่อน
อย่างไรก็ตาม ฝ่ายวิจัยปรับมูลค่าที่เหมาะสมอ้างอิง SOTP ลดลงจาก 34 บาท เป็น 29 บาท (SOTP) โดยให้ส่วนลดของบริษัทลูกเพิ่มขึ้นจากเดิมที่ 15% เป็น 20% โดยแนะนำให้ “ซื้อ” และมีความเสี่ยงคือ ความล่าช้าในการก่อสร้าง, ต้นทุนจากการก่อสร้างที่ล่าช้า, ต้นทุนวัตถุดิบ และน้ำมันที่เพิ่มขึ้น
 